stanford-oval/wikipedia huggingface dataset:
Pasi Rautio

Pasi Rautio on suomalainen lentopallovalmentaja, joka on valmentanut niin miesten kuin naisten joukkueita. Hän on urallaan valmentanut muun muassa Viron miesten maajoukkuetta sekä ainoana suomalaisena miesten Lentopallon Mestareiden liigassa ESS Falck Pärnua. Rautio on miesten SM-liigassa valmentanut Napapiirin Pallokettuja sekä Tampereen Isku-Volleyta. Viimeiset kaudet hän on toiminut 1-sarjatasolla rovaniemeläisen naislentopallojoukkue Woman Volleyn ohjaajana. Woman Volley nousi Raution alaisuudessa kauden 2011–12 päätteeksi Mestaruusliigaan. Tätä ennen joukkue oli jo kaksi kertaa aiempina vuosina karsinut liigakarsinnoissa paikasta sekä voittanut 1-sarjan mestaruuden.
Leif Wagerin diskografia

| 0 | 1 | 2 |
| --- | --- | --- |
 Leif Wager vuonna 1946
Julkaisut
| ↙Kokoelmat | 2 |  |
| ↙Singlet | 9 |  |
Tämä on Leif Wagerin diskografia.
Kokoelmat

Romanssi (1987)
20 suosikkia – Tähdet kertovat (1999)
Singlet

Ystäväs’ olla tahtoisin / Alla vanhan lehmuksen (1950)
Piove / Marechiare (1959)
Katulaulajan serenadi / Nukkuos rakas (1959)
Tähdet kertovat / Älä jätä minua yksin (1960)
Me rakastavaiset / Portin luona (1961)
Romanssi / Ramona (1971)
Tuulen tytär / Sadun ruusu
Mustanmeren valssi / Naisten valssi
Kukkaiskieli / En voi unohtaa
Kärpäslampi (Kouvola)

| Kärpäslampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°15′16″N, 26°51′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskujoki:  suo-oja Kolmipetäjäiseen 
Järvinumero:  14.983.1.006
Mittaustietoja
Pinnankorkeus:  116 m  
Pituus:  350 m  
Leveys:  280 m  
Rantaviiva:  1,094 km  
Pinta-ala:  4,973 ha  
Saaria:  1 
 fiKärpäslampi 
Kärpäslampi  on Kymenlaaksossa Kouvolassa  Nuolniemen lähellä sijaitseva lampi.
Maantietoa

Lampi on 350 metriä pitkä, 280 metriä leveä, ja sen pinta-ala on 5,0 hehtaaria. Sillä on yksi saari, jonka pinta-ala on 0,1 hehtaaria.   Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Suuri Varpasenjärven valuma-alueeseen (14.983) se kuuluu. Lammen vedenpinnan korkeus on 116 metriä mpy.
Kärpäslammi

| Kärpäslammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′38″N, 24°59′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Kuoksenjärveen 
Järvinumero:  35.764.1.023
Mittaustietoja
Pinnankorkeus:  123,5 m  
Rantaviiva:  1,101 km  
Pinta-ala:  4,954 ha  
Saaria:  ei saaria 
 fiKärpäslammi 
Kärpäslammi eli Kärpäsjärvi on Pirkanmaalla Kuhmoisten Poikuskulmalla sijaitseva järvi.
Maantietoa

Järven pinta-ala on 5,0 hehtaaria ja se on 450 metriä pitkä ja 200 metriä leveä. Se sijaitsee aivan Kuoksenjärven Kylmälahden eteläpuolella. Järvellä ei ole kartan mukaan saaria. Sen rantaviivan pituus on 1,1 kilometriä ja sen rannat ovat metsämaata tai suota. Järven rantaan on rakennettu kolme vapaa-ajan asuntoa. Eteläpuolella sijaitsee entinen maatila Kärpäsmäki.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Järven vedenpinnan korkeus on 123,5 metriä mpy. Siihen on johdettu yksi oja ja toinen laskee Kylmälahdelle.
Historiaa

Vuoden 1855−1856 Kalmbergin kartastossa järveä ei ollut merkitty.
Vuoden 1965 peruskartassa järven nimenä oli Kärpäsjärvi. Tuolloin järven ympäristössä oli peltoja, joista osa jatkui järven rantaan asti. Vuoden 1986 peruskartassa järven nimenä oli Kärpäslammi ja suurin osa järven ympäristön pelloista oli metsittynyt.
Petrus Hispanus

Petrus Hispanus oli hispanialainen keskiaikainen 1200-luvun filosofi. Hän kirjoitti teoksen nimeltä Tractatus, joka oli yleisenä logiikan oppikirjana. Hänen nimiinsä on laitettu myös joukko lääketiedettä käsitteleviä teoksia. Hän kirjoitti myös teoksen Summule logicales magistri Petri Hispani ("Maisteri Petrus Hispanuksen kokoelma logiikan kysymyksiä"), jota on säilynyt suuri joukko sekä käsikirjoituksina että painettuina versioina. Tämä on merkki siitä, että hänen teoksensa olivat suosittuja eurooppalaisissa yliopistoissa 1600-luvulle.
Petruksen todellinen henkilöllisyys on epävarma. Nimen Hispanus viittaa Hispaniaan eli koko Iberian niemimaahan — Espanja maana oli olemassa vasta 1400-luvulta alkaen. Hänet on usein yhdistetty Pedro Juliãoon (n. 1215–1277), portugalilaiseen lääkäriin, joka tunnettiin nimellä Petrus Hispanus ja josta tuli paavi Johannes XXI. Toisen teorian mukaan Tractatuksen kirjoittaja oli kastilialainen ja dominikaanisen sääntökunnan jäsen. Muut 1400-luvun teoriat viittaavat Petrus Ferrandi Hispanukseen, joka kuoli vuosien 1254 ja 1259 välillä, tai erääseen dominikaaniveljeen 1200-luvun lopulta tai 1300-luvun alusta.
Aiheesta muualla

Spruyt, Joke: Peter of Spain The Stanford Encyclopedia of Philosophy. The Metaphysics Research Lab. Stanford University. (englanniksi)
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Kärpässienet

| Kärpässienet |
| --- | --- |
 Kavalakärpässieni (Amanita phalloides)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Amanitaceae
Suku::  Kärpässienet Amanita  Pers.
Katso myös
   Kärpässienet Wikispeciesissä   Kärpässienet Commonsissa 
Infobox OKNimi-testi OK: 
Kärpässienet (Amanita) on helttasieniin kuuluva sienisuku. Suvussa on kaikkiaan tuhatkunta lajia, joista ainakin 60 on laajalle levinneitä. Suomessa sukuun kuuluvia lajeja esiintyy 24.
Kärpässienille tyypillisiä piirteitä ovat irtotyviset heltat sekä nuorta sientä suojaava kalvo, joka sienen kasvaessa repeää jättäen lajista riippuen esimerkiksi laikkuja lakkiin tai renkaan jalkaan. Kärpässienten jalassa on yleensä tuppi ja niiden itiöpöly on enimmäkseen valkoista.
Monet kärpässienet ovat myrkyllisiä. Esimerkiksi kavalakärpässienen ja valkokärpässienen sisältämät fallotoksiinit ja amatoksiinit ovat tappavia solumyrkkyjä, jotka eivät tuhoudu keittämälläkään. Punakärpässieni sisältää hermomyrkkyjä, joilla on muun muassa pahoinvointia aiheuttavia sekä huumaavia vaikutuksia, mutta niistä johtuvat kuolemantapaukset ovat todella harvinaisia.
Suomessa esiintyvistä lajeista osa on myrkyllisiä tai jopa tappavia. Sukuun kuuluu kuitenkin myös syötäviä lajeja, kuten rusokärpässieni, joita kannattaa poimia vain, jos on aivan varma määrityksestä. Antiikin aikana keisarikärpässientä pidettiin suurena herkkuna.
Kärpässienten nimi on tullut siitä, että kärpässieniä nesteeseen liuotettuina on käytetty kärpästen tappamiseen.
Suomen kärpässienet

Suomesta on löydetty 24 kärpässienilajia. Suomen yleisimmät myrkylliset kärpässienet ovat punakärpässieni ja valkokärpässieni. Syötäviin kärpässieniin kuuluvat muun muassa kehäkärpässieni, lehtokärpässieni, oliivikärpässieni, oranssikärpässieni, ruostekärpässieni ja rusokärpässieni. Useat lajit voidaan sekoittaa helposti toiseen myrkylliseen lajiin. Esimerkiksi rusokärpässieni edellyttää lajintunnistuksen lisäksi myös kunnollista kypsentämistä. Muuten siihen jää verisoluja tuhoavaa myrkkyä. Syötävistäkään kärpässienistä ei pidetä hyvänä ruokasienenä kuin sahraminkeltaista oranssikärpässientä, jolla ei ole jalassaan rengasta.
Etelä-Suomen tammilehdoista, Halikosta, Turun Ruissalosta, Saaristomeren kansallispuistosta ja Ahvenanmaalta on löytynyt valkokärpässientäkin myrkyllisempi kavalakärpässieni, joka on maailman vaarallisin sieni tunnettujen aiheutuneiden kuolemantapausten perusteella.
Suomessa esiintyviin kärpässieniin lukeutuvat myös ruskokärpässieni ja pantterikärpässieni, joissa on samoja myrkkyjä kuin punakärpässienessä, mutta etenkin pantterikärpässienessä suurempina pitoisuuksina.
Suomen kärpässienet > Lajit

harmaakärpässieni (Amanita vaginata ), mahdollisesti myrkyllinen
lehtokärpässieni (Amanita vaginata var. alba), syötäväksi kelpaava sieni, mutta ei suositella poimittavaksi ruokasieneksi, koska sekaantuu helposti myrkyllisiin kärpässieniin
kangaskärpässieni (Amanita porphyria), myrkyllinen, lievästi myrkyllinen
kavalakärpässieni (Amanita phalloides), tappavan myrkyllinen, maailman vaarallisimpana pidetty sieni; eniten kuolemantapauksia aiheuttanut sieni
kehäkärpässieni (Amanita battarrae), syötäväksi kelpaava sieni, mutta kangaskärpässieneen tunnistettaessa sekoittuvana ei suositella poimittavaksi ruokasieneksi
keltakärpässieni (Amanita citrina), myrkyllinen
lepänkärpässieni (Amanita friabilis), mahdollisesti myrkyllinen, muistuttaa harmaakärpässientä
oliivikärpässieni (Amanita olivaceogrisea), syötäväksi kelpaava sieni, mutta koska se on kärpässieni, suositellaan varovaisuutta tunnistettaessa
oranssikärpässieni (Amanita crocea), syötäväksi kelpaava sieni, mutta koska se on kärpässieni, suositellaan varovaisuutta tunnistamisessa
pantterikärpässieni (Amanita pantherina), myrkyllinen, punakärpässientä myrkyllisempi
punakärpässieni (Amanita muscaria), myrkyllinen
ruostekärpässieni (Amanita fulva), syötäväksi kelpaava sieni, mutta koska se on kärpässieni, suositellaan varovaisuutta tunnistettaessa
ruskokärpässieni (Amanita regalis), myrkyllinen, aiheuttaa vakavamman myrkytyksen kuin punakärpässieni
rusokärpässieni (Amanita rubescens), kelpaa syötäväksi vain hyvin kypsennettynä, heikko kypsentäminen jättää sieneen myrkkyä, joka voi aiheuttaa verisolujen tuhoutumista
salokärpässieni (Amanita submembranacea)
savukärpässieni (Amanita spissa), pidetään syötävänä, mutta muistuttaa varsinkin pantterikärpässientä, joten tunnistamisessa on oltava huolellinen
tunturikärpässieni (Amanita nivalis), syötäväksi kelpaava sieni, mutta koska se on kärpässieni, suositellaan varovaisuutta tunnistamisessa
tuppikärpässieni (Amanita magnivolvata)
usvakärpässieni (Amanita lividopallescens)
valkokärpässieni (Amanita virosa), tappavan myrkyllinen, melko yleinen ja Suomessa eniten kuolemantapauksia aiheuttanut sieni
Aiheesta muualla

Laji.fi: Kärpässienet (Amanita)
Funet: Kärpässienet
UniProt: Taxonomy - Amanita (englanniksi)
Cornell University: Polypeptide Toxins in Amanita Mushrooms (englanniksi)
Amanitaceae.org: Genus Amanita (englanniksi)
MushroomExpert: The Genus Amanita (englanniksi)
PhinDeli Town Buford

| PhinDeli Town Buford |
| --- | --- |
 Kyltti kylän rajalla.
Valtio:  Yhdysvallat
Osavaltio:  Wyoming
Piirikunta:  Albany
Hallinto:  
 – Pormestari:  Don Sammons
Pinta-ala:  
 – Kokonaispinta-ala:  0,04 km²
Korkeus:  2438 m
Väkiluku (2012):  1
 – Väestötiheys:  25 as./km²
 
 www.bufordtradingpost.com 
Infobox OKVirheellinen NIMI-arvo: 
PhinDeli Town Buford, aik. Buford on yhden asukkaan kylä Yhdysvaltojen osavaltiossa Wyomingissa. Siellä on kauppa, huoltoasema ja koulu.
Buford on perustettu 1866 ja enimmillään sen asukasluku oli noin 2 000. Kylää asuttivat pääasiassa rautatietyöläiset. Nimensä kylä on saanut kenraali John Bufordilta. Bufordin nykyinen ainoa asukas Don Sammons muutti kaupunkiin vaimonsa kanssa 1980. Hän on asunut kaupungissa yksin vuodesta 2007 lähtien.
Sammons osti Bufordin itselleen vuonna 1992. Vuonna 2012 hän myi sen huutokaupassa vietnamilaiselle sijoittajalle 900 000 dollarilla. Ostettuaan paikkakunnan hän muutti sen nimen mukaan PhinDeli Town Buford.
Kaarle Lintula

Kaarle (Kalle) Konstantin Lintula (26. syyskuuta 1886 Huittinen – 9. helmikuuta 1918 Joensuu) oli suomalainen taidemaalari.
Lintula opiskeli Taideteollisessa keskuskoulussa 1906–1907 ja Suomen Taideyhdistyksen piirustuskoulussa 1909-1910, 1911 ja 1912. Hän osallistui Suomen Taiteilijain näyttelyyn vuonna 1915. Lintula toimi kansanopiston opettajana ja asui viimeksi Kiihtelysvaarassa. Hän liittyi suojeluskuntaan vapaaehtoisena ja oli joukkuepäällikkönä. Lintula haavoittui Suomen sisällissodan aikana 8. helmikuuta käydyssä Värtsilän taistelussa ja kuoli seuraavana päivänä Joensuussa. Hänet on haudattu Joensuuhun valkoisten sankarihautaan.
Teoksia

Loimijoki, Huittinen : öljymaalaus.
Aiheesta muualla

Suomalaisen kuvataiteen bibliografia : Kalle Lintula
Patrick Doherty

Patrick Doherty vuonna 2014.
Patrick Doherty (iiriksi Pádriag Ó Dochartaigh; s. 18. heinäkuuta 1945 Glasgow, Skotlanti) on irlantilainen tasavaltalaispoliitikko.
Dohertyn vanhemmat olivat kotoisin Donegalin kreivikunnasta, Irlannin tasavallasta. Doherty, joka tunnetaan ”hymyilijänä” (Smiler), muutti Donegaliin 1968, hieman ennen kuin Pohjois-Irlannin konflikti puhkesi rajojen yli. Doherty oli aktiivinen PIRA:n (Provisional Irish Republican Army) jäsen vuosia ja oli myös Sinn Féinin edustaja Yhdistyneen kuningaskunnan alahuoneessa Länsi-Tyronen edustajana vuosina 2001–2017, kuten myös Pohjois-Irlannin kansalliskokouksen jäsen vuosina 1998–2012. Doherty oli Sinn Féinin varapuheenjohtaja vuosina 1988–2009. Hän oli myös ehdolla Irlannin tasavallan vaaleissa Koilis-Donegalin vaalipiirissä vuonna 1989 ja Connacht-Ulsterin vaalipiirissä europarlamenttivaaleissa 1989 ja 1994.
Maaliskuussa 2002 Ulsterin unionistipuolueen edustaja Yhdistyneen kuningaskunnan alahuoneessa David Burnside hyödynsi kansanedustajien syytesuojaa ja paljasti Dohertyn IRA:n sotilasneuvoston jäseneksi. Tämän veli Hugh Doherty kuului PIRA:n Balcombe Streetin jengiin, joka tappoi raa’asti lukuisia ihmisiä Englannissa, mm. Ross McWhirterin ja ne, jotka kuolivat Guildfordin pommi-iskussa.
Patrick Dewaere

Patrick Dewaere vuonna 1975.
Patrick Dewaere (26. tammikuuta 1947 – 16. heinäkuuta 1982) oli ranskalainen näyttelijä. Hän syntyi Saint-Brieuc'ssä ja teki läpimurtonsa vuonna 1974 roolilla Bertrand Blierin elokuvassa Riipukset. Hän näytteli myös Blierin myöhemmässä elokuvassa Isäpuoli (1981). Lupaavasti alkanut ura päättyi itsemurhaan Pariisissa 35-vuotiaana.
Dewaeren mukaan on nimetty palkinto. Hänestä on lisäksi tehty dokumentti, ja Raphaël on levyttänyt hänen kunniakseen laulun "Chanson pour Patrick Dewaere".
Pasi Rantala

Pasi Rantala (s. 1971) on suomalainen potkunyrkkeilijä ja -valmentaja. Hän on ensimmäinen suomalainen, joka voitti WAKO amatöörien maailmanmestaruuden vuonna 1999. Rantala on toiminut myös Suomen potkunyrkkeilymaajoukkueen päävalmentajana vuodesta 2000. Hänellä on urallaan 51 ottelua, joista 40 voittoa, 11 tappiota ja 0 ratkaisematonta. Hän ei enää kilpaile aktiivisesti.
Saavutukset

Suomenmestari 1994–1998
Pohjoismaiden mestari 1998
Vuoden potkunyrkkeilijä 1994, 1995, 1999
Amatöörien maailmanmestari 1999
Ammattilaisten Euroopanmestari 2000-2004
Kyproksen ralli 2004

|  Kyproksen ralli 2004 |
| --- | --- |
 5. osakilpailu 16 osakilpailusta kaudella 2004. 


Palkintokoroke
Voittaja:   Sébastien Loeb  Daniel Elena  (Citroën)
Toinen:   Markko Märtin  Michael Park  (Ford)
Kolmas:   Carlos Sainz  Marc Martí  (Citroën)
Rallin voittaja Sébastien Loeb.
Kyproksen ralli 2004 (virallisesti 32. Cyprus Rally 2004) oli Rallin MM-sarjan kauden 2004 viides osakilpailu, joka ajettiin 13−16. toukokuuta. Kilpailun alun perin voittanut Marcus Grönholm hylättiin, koska hänen Peugeot 307 WRC autossaan oli sääntöjenvastainen vesipumppu (myös tallikaveri Harri Rovanperä hylättiin).
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën Xsara WRC | 4:59.38,5 |  | 10 |
| 2. |  Markko Märtin |  Michael Park | Ford Focus RS WRC 04 | 4:59.53,6 | +15,1 | 8 |
| 3. |  Carlos Sainz |  Marc Martí | Citroën Xsara WRC | 5:02.02,5 | +2.24,0 | 6 |
| 4. |  Petter Solberg |  Phil Mills | Subaru Impreza WRC 2004 | 5:09.07,6 | +9.29,1 | 5 |
| 5. |  Mikko Hirvonen |  Jarmo Lehtinen | Subaru Impreza WRC 2004 | 5:09.19,4 | +9.40,9 | 4 |
| 6. |  Janne Tuohino |  Jukka Aho | Ford Focus RS WRC 02 | 5:12.55,2 | +13.16,7 | 3 |
| 7. |  Alistair Ginley |  Rory Kennedy | Subaru Impreza WRC 2003 | 5:26.22,3 | +26.43,8 | 2 |
| 8. |  Miguel Campos |  Nuno Rodrigues da Silva | Peugeot 206 WRC | 5:38.40,7 | +39.02,2 | 1 |
Lähde:
Aiheesta muualla

Kuvia tai muita tiedostoja aiheesta Kyproksen ralli 2004 Wikimedia Commonsissa
Osakilpailut MM-rallikaudella 2004
Monte Carlo
Ruotsi
Meksiko
Uusi-Seelanti
Kypros
Akropolis
Turkki
Argentiina
Suomi
Saksa
Japani
Wales
Sardinia
Korsika
Katalonia
Australia
Rallin maailmanmestaruussarjan Kyproksen rallit
| --- | --- |
2000-luku:   2000  2001  2002  2003  2004  2005  2006  2009
Philip Hannan

Philip Hannan suunnilleen vuonna 2000.
Philip Matthew Hannan (20. toukokuuta 1913 – 29. syyskuuta 2011 New Orleans, Louisiana) oli yhdysvaltalainen kirkonmies, joka toimi New Orleansin hiippakunnan katolisena arkkipiispana vuosina 1965–1988. Hän sai pappisvihkimyksensä 8. joulukuuta 1939.
Washington DC:ssä syntyneellä Hannanilla oli irlantilainen isä. Hän sai Pacem in Terris -palkinnon 1996. Hannan kuoli syyskuussa 2011 neworleansilaisessa saattokodissa.
Emer Kenny

| Emer Kenny> Henkilötiedot |
| --- | --- |
Syntynyt: 10. lokakuuta 1989 Lontoo
Kansalaisuus:  Yhdistynyt kuningaskunta
Ammatti:  Näyttelijä
Puoliso:  Rick Edwards
Lapset:  1
Näyttelijä
Aktiivisena:  2007-
Merkittävät roolit:  EastEnders; Zsa Zsa Carter, Isä Brown ja hänen laumansa Penelope "Bunty" Windermer
Palkinnot
 Edgar Allan Poe -palkintoehdokkuus 2023 
Aiheesta muualla
IMDb
Elonet
Emer Kenny (s. 10. lokakuuta 1989 Haringey, Lontoo) on brittiläinen näyttelijä ja käsikirjoittaja. Hänet tunnetaan EastEndersin Zsa Zsa Carterin ja Isä Brown ja hänen laumansa -televisiosarjan Penelope "Bunty" Windermeren rooleistaan.
Kennyllä on irlantilaiset ja walesilaiset sukujuuret.
Ura > Näyttelijänä

Kennyn ensimmäinen merkittävä rooli oli vuoden 2007 BBC:n tuottamassa draamasarjassa Coming Down the Mountain. Vuonna 2009 hänen ensimmäinen elokuvaroolinsa oli Phil Claydonin ohjaamassa Lesbovampyyrien tappajissa. Samana vuonna hän näytteli myös BBC:n tuottamassa ja Dominic Savagen ohjaamassa elokuvassa Freefall. Vuonna 2010 Kenny näytteli Zsa Zsa Carteria EastEndersissä ja sen spin-offissa EastEnders: E20. Zsa Zsan hahmo poistettiin sarjasta jo samana vuonna, koska Kenny oli siirtymässä muihin työtehtäviin.
Vuonna 2012 Kenny näytteli BBC Threen tuottamassa Ykskaks paksuna -sarjassa ja E4:n tuottamassa Beaver Fallsissa. Hän näytteli myös tilannekomediassa Badults. Vuonna 2017 hän liittyi televisiosarja Isä Brown ja hänen laumansa näyttelijäkaartiin roolihahmollaan Penelope "Bunty" Windermere. Buntyn hahmo poistui sarjasta yhdeksännen tuotantokauden lopussa.
Ura > Käsikirjoittajana

Zsa Zsa Carterin roolin ohella Kenny myös käsikirjoitti EastEnders: E20 jaksoja. Hänet valittiin vuonna 2011 BBC Writers Academyyn, missä hän käsikirjoitti yhdessä kokeneiden kollegoidensa kanssa EastEndersin, Casualtyn, Holby Cityn sairaalan ja Tohtoreiden jaksoja. Kenny käsikirjoitti myös irlantilaista saippuasarjaa Red Rockia.
Vuonna 2022 Kenny käsikirjoitti ja esiintyi ITV:n rikosdraamasarjassa Karen Pirie, joka perustuu kirjailija Val McDermidin romaaneihin. Toisen tuotantokauden hän on kirjoittanut Gillian Roger Parkin kanssa.
Ura > Muut esiintymiset

Vuonna 2010 Kenny toimi taidemallina Rolf Harrisille ohjelmassa Rolf Harris Paints His Dream.
Kunniamaininnat

Edgar Allan Poe -palkintoehdokkuus 2023 (Karen Pirie -televisiosarjan ensimmäisen jakson käsikirjoitus)
Yksityiselämä

Kenny meni naimisiin televisiojuontaja Rick Edwardsin kanssa vuonna 2016 ja heidän lapsensa syntyi vuonna 2023.
Filmografia

| Vuosi | Nimi | Rooli | Huomiot |
| --- | --- | --- | --- |
| 2007 | Coming Down the Mountain | Gail |  |
| 2009 | Freefall | Kate |  |
| 2009 | Lesbovampyyrien tappajat | Rebecca | Televisioelokuva |
| 2010 | EastEnders | Zsa Zsa Carter | 56 jaksoa |
| 2010 | EastEnders: E20 | Zsa Zsa Carter | Kausi 1, 12 jaksoa Kausi 2, jakso 1 |
| 2011 | Eric & Ernie | Joan Bartlett | Televisioelokuva |
| 2012–2014 | Ykskaks paksuna | Danielle Reeves |  |
| 2012 | Beaver Falls | Hope | Kausi 2 |
| 2013 | Badults | Rachel | Kausi 1 |
| 2014 | Siblings | Izzy | Kausi 1, jakso 4 |
| 2017–2021 | Isä Brown ja hänen laumansa | Penelope "Bunty" Windermere | Pääosa |
| 2020 | The Duchess | Rachel | Kausi 1, jakso 3 |
| 2022- | The Curse | Natasha | Pääosa |
| 2022 | Karen Pirie | River Wilde |  |
| Vuosi | Nimi | Jakso(t) |
| --- | --- | --- |
| 2010–2011 | EastEnders: E20 | Kausi 1, jakso 2  Kausi 2, jakso 1  Kausi 3, jakso 3    |
| 2012–2014 | EastEnders | Jakso 4423 (8. toukokuuta 2012)  Jakso 4724 (7. lokakuuta 2013)  Jakso 4883 (3. heinäkuuta 2014)   |
| 2012 | Tohtorit | "A Lighter Note" (10. lokakuuta 2012) |
| 2012 | Holby Cityn sairaala | "After the Party" (27. marraskuuta 2012) |
| 2016 | Red Rock | Jakso 3.5 |
| 2018 | Harlots | Jakso 2.4 |
| 2020 | Save Me | Jakso 2.3 |
| 2022 | Karen Pirie | Kaikki jaksot |
| 2022 | The Bastard Son & The Devil Himself | Jakso 7 |
| 2023 | The Curse | Kausi 2 |
Paskilli

Pasquino, Nicolas Béatrizet'n piirros vuodelta 1550.
Paskilli (< Pasquino) on nimettömän kirjoittajan solvauskirjoitus, kunnianloukkauskirjoitus, kitkerä henkilökohtainen proosa- tai runomuotoinen satiiri, herjakirjoitus, herjalaulu, joka voi sisältää myös kuvia. Paskillin kirjoittajaa sanotaan paskillantiksi. Sanan taustalla on Roomassa sijaitseva antiikinaikainen veistos Pasquino, jonka ympärille on tavattu kirjoittaa pilkkarunoja.
Veistoksen on arveltu saaneen nimensä 1600-luvulla eläneestä roomalaisesta suutarista, joka lateli purevaa ivaa.
Pappeus (mormonismi)

Myöhempien aikojen pyhien liikkeessä pappeus katsotaan erääksi Kristuksen kirkon tunnusmerkeistä. Kristuksen kirkolla täytyy olla pappeus, jonka alkuperä on Jumalassa. Pappeuden valtuus liittyy pyhien toimitusten suorittamiseen, kuten kasteiden ja konfirmaatioiden sekä muiden siunaamistoimitusten suorittamiseen. Pyhät toimitukset ovat mormonismin mukaan päteviä vain, mikäli niiden toimittajalla on pappeuden valtuus. Pappeuden valtuus liittyy myös erilaisiin kirkon johtotehtäviin, joihin kutsuttavilta vaaditaan pappeus.[lähde? ]
Mormonismin perustajan Joseph Smithin mukaan Jeesus Kristus toi maan päälle pappeuden täyteyden ja antoi sen perustamalleen kirkolle.[lähde? ] Kirkon luopuessa totuudesta myös pappeuden valtuus hävisi, mutta Jumala palautti sen ennen Kristuksen kirkon järjestäytymistä vuonna 1830.
Mormonismissa pappeuden saa kätten päälle panemisen kautta. Pappeuden voi antaa vain ihminen, jolla itsellään on pappeuden valtuus. Kukaan ei voi antaa toiselle korkeampaa pappeuden valtuutta kuin hänellä itsellään on. Mormonismissa pappeus jakautuu kahteen erilaiseen asteeseen: alempaan Aaronin pappeuteen ja korkeampaan Melkisedekin pappeuteen. Joskus mainitaan kolmaskin aste, patriarkaalinen pappeus, mutta tätä pidetään yleensä vain Melkisedekin pappeuden erikoistapauksena.
Myöhempien Aikojen Pyhien Jeesuksen Kristuksen kirkossa eli MAP-kirkossa pappeus annetaan vain miespuolisille jäsenille.[lähde? ]  Alempaan pappeuden virkaan voidaan asettaa jäsen, joka katsotaan moraalisesti riittävän arvolliseksi, sen vuoden alusta, jona hän saavuttaa 12 vuoden iän. Asettavan varallisuudella ja yhteiskunnallisella asemalla ei myöskään ole merkitystä. Vuodesta 1978 kirkko on vihkinyt papeiksi kaikkiin rotuihin kuuluvia ihmisiä, tätä ennen mustaihoiset oli rajattu pappeuden ulkopuolelle. MAP-kirkossa yleinen pappeus on pitkälle toteutettu.[lähde? ]